Vyf wat glo kluis wou opblaas in hof | Maroela Media
Die ploftoestel waarop daar beslag gelê is. Foto: Valke
Die vyf mans wat na bewering beplan het om 'n kerk se kluis te gaan opblaas omdat hulle gedink het die kluis bevat kontant en Krugerrande, het Dinsdag in die hof verskyn.
Kapt. Dineo Lucy Sekgotodi, woordvoerder van die Valke, het gesê Hamilton Mathebula (38), Mthabeleng Mngwenya (29), Bheki Nkosi (30), Mthombisi Vicent Hlongwane (25) en Sbongile Eddie Nkosi (25) het in die Kabokweni-landdroshof in Mpumalanga op 'n aanklag van besit van 'n ploftoestel verskyn. Die saak is tot vandag uitgestel wanneer hulle om borgtog sal aansoek doen.
Maroela Media het vroeër berig die vyf mans het glo beplan om die kluis van 'n kerk in Chweni in die Kabokweni-omgewing op te blaas. Hulle is Vrydag op pad na die kerk deur lede van die Valke, die Kabokweni SAPD en lede van die polisie se taktiesereaksie-eenheid vasgetrek.
Volgens Sekgotodi is daar op 'n ploftoestel, asook 'n BMW-voertuig beslag gelê.
Mthabeleng Mngwenya. Foto: Valke
Hamilton Mathebula. Foto: Valke
So arm soos 'n kerk muis…….
?.. waar gaan daar nog na Krugerrande gesoek word… maar waar 'n rokie trek is daar dalk tog 'n rooi kooltjie…
Krugerrande is volop – koop gerus vir 'n belegging.
wat se beheer is daar waar die plofstof vandaan kom. my pa het jare gelede met die goed gewerk en daar was beheer op beheer.